**Наративен Извештај**

**за период 1 јули – 31 декември 2018 година**

**Директор на Дирекцијата за заштита и спасување**

**на Република Македонија,**

**Аднан Џафероски**

Во август 2018 година се завршени преговорите за усогласување на нацрт – текстот на билатералната Спогодба помеѓу Владата на Република Македонија и Владата на Република Србија за соработка во заштитата и спасувањето од природни и други катастрофи. Владата на РМ, на Сто и десеттата седница одржана на 18.12.2018 година, го прифати усогласениот текст и го определи господина Џафероски, во има на Владата на Република Македонија, да ја потпише Спогодбата.

За прв пат, Директорот на Дирекцијата, за време на Форумот за цивилна заштита во Брисел, побара спроведување скрининг (peer review) од страна на Европската Комисија, кој се реализираше во период од 15 – 25 октомври 2018 година,. Со овој процес кој беа опфатени сите релевантни структури во системот за заштита и спасување (министерства, дирекции, агенции, јавни претпријатија, управи, академската заедница, меѓународни и невладини организации, здруженија на граѓани, општини, приватни компании и др.). Очекуваме извештајот кој ќе биде готов некаде во март 2019 година, да даде конкретни насоки и препораки за подобрување на сегашната состојба.

**Меѓународна соработка со други држави и организации:**

* Редовно учество на обуки и вежби во рамките на програмите за обуки на Механизмот за цивилна заштита на Заедницата, а според определената годишна квота. Во 2018 – обучени 7 претставници од ДЗС ;
* Редовно учество на состаноците на директори на цивилна заштита од земјите членки на ЕУ и партнерските држави, кои се одржуваат два пати годишно, во земјите кои претседаваат со Советот на Европа (годинава во Софија и во Виена);
* Редовно учество на состаноците на Комитетот за цивилна заштита на ЕУ;
* Отпочнавме со редовно учество во експертски работни групи на Мехнизмот за ЦЗ, посебно за модулите и за обуките;
* По завршување на проектот на ЕУ насловен како ИПА ПОПЛАВИ Лот 1 и Лот 2, со кој ДЗС доби обука и опреми 3 тима за спасување на вода со употреба на чамци, со пумпи со голем капацитет и бариери, направена е уште една кондициона обука во Германија. Тимовите ја покажаа својата подготвеност преку учество на големата вежба на НАТО „Србија 2018“, која во октомври 2018 година се одржа во Младеновац, Србија, како и на вежбата „Есенска бура 2018“, која ја организираше АРМ на Армискиот полигон Криволак;
* Во контекст на зачленувањето на РМ во ЕУ, ДЗС редовно учествува со свој придонес во изготвувањето на Извештајот за напредокот на РМ, во поткомитетите за животна средина и за надворешни односи, како и на годишните состаноците што се одржуваат во Брисел и Скопје.
* Иако скромно, бележиме активности и во НАТО, преку учество на состаноците на ПАРП, како и вежбата СРБИЈА 2018, каде ДЗС учествувше со 32 претставници од тимот за спасување од урнатини и за спасување од поплави;
* ИТФ – меѓународниот фонд за деминирање отпочнува соработка со ДЗС за отстранување неексплодирани убојни средства (НУС) и други експлозивни направи во регионот на Гевгелија – Дојран, каде минува линија од Солунскиот Фронт;
* САД – редовни обуки и вежбовни активности во рамките на програмата CMEP – (цивилно-воена подготвеност за вонредни ситуации), со поддршка на Американскиот инженериски корупус и Европската команда на вооружените сили на САД;
* Американска невладина организација Link Across - одржани се обуки за припадниците на ТППЕ, за пружање прва медицинска помош и за инструктори;
* Учество во проектот NICS (Инцидент команд систем за следните генерации);
* Отпочнати активности во врска со обуки на пиротехничари од ДЗС според порограми за обуки за Humanitarian Mine Action, со поддршка на Канцeларијата за одбранбена соработка на САД и командите на Армијата на САД за Европа и Африка, EUCOM и AFRICOM.
* По барање на господин Џафероски, после неговата посета на Федералната Управа за цивилна заштита на БиХ, направена е евалуација на состојбата со НУС и приотехничарите, од страна на експерти за деминирање од Федералната управа за цивилна заштита на БиХ;
* Велика Британија – продолжување на активностите со проектот „Флоријан“, кој се однесува на обуки и опремување на професионалните и доброволните пожарникари;
* Словенија– согласно билатералната спогодба потпишана во 2009 година, одржана е обука на симулатор за пламен удар во центарот за обука во Сежана, на 7 припадници на ТППЕ на град Скопје;
* Турција **–** билатерална средба со директорот на АФАД, г-дин Мехмет Ѓулуолу;
* Руска Федерација: учество на специјалистички обуки во центрите за обуки на Министерството за вонредни ситуации на РФ;
* Иницијални состаноци во однос на отпочнување билатерална соработка со Словачка, Франција, Чешка Република и др.

**Учество на меѓународни и национални вежби:**

* „БАЛКАН 18“ – Птолемаида, Р. Грција;
* „Справување со последици од авионски несреќи“ - Стара Загора, Р. Бугарија;
* Учество на 3 теренски вежби во Италија, Шведска и Шпанија, во рамките на Механизмот за цивилната заштита на ЕУ
* „СРБИЈА 18“ – Младеновац, Р. Србија - НАТО
* CMEP вежба „Сѐопфатен одговор ВОДНО 18“ - САД
* Вежба „ЕСЕНСКА БУРА“ – МО/АРМ

**Тековни проекти:**

1. ИПА проект на ЕУ за безбедносен прекуграничен транспорт на опасни материи
2. Проект на ЕУ за масовно згрижување на настрадано население
3. Проект на ЕУ за воспоставување ново упатство за изработка на стандардни оперативни процедури
4. Проект на ЕУ, преку програмата ЕРАЗМУС+ насловен како Знаење за одржливо општество
5. Проект за изготвување сѐопфатен план за справување со мигрантска криза – ОБСЕ
6. Проект за воспоставување Инцидент команд систем NICS – САД
7. Проект SEE URBAN – UNDP
8. Проект на GIZ за aдаптирање кон климатски промени во прекугранично справување со ризици од поплави за Западен Балкан – изработка на Процена за ризик од поплави во Дримскиот слив;
9. Проект на ЕУ - IPA DRAM

**Меѓунституционална соработка, обуки, опремување, персонален менаџмент:**

Директорот Џафероски, посебен акцент става врз зајакнувањето на меѓуинституционалната соработка, што резултираше со потпишување меморандуми за разбирање со повеќе институции и здруженија на граѓани, како што се Филозофски факултет при УКИМ, Факултет за безбедност - Скопје, Музеј на РМ, Комора на психолози, Аеро - клуб Скопје, Планинарско - горскоспасителско друштво „Ава Кота 1050“ – Новаци, Комора за приватно обезбедување и др. На овој начин правно се дефинираат сферите во кои ќе се реализира меѓусебната соработка;

Комплетиран e техничкиот преглед и потврдена е пловидбеност на трите воздухоплови за гасење пожари тип Air Tractor Fire Boss, кои се подготвени за оперативно дејствување. Вработени се 1 раководител, 4 нови пилоти и 2 авио-механичари, со што овој сегмент на ДЗС постепено ги достигнува потребните персонални стандарди;

Во однос на персоналниот менаџмент, во ДЗС и подрачните одделенија низ Републиката, примени се 31 вработен на определено и 13 вработени на неопределено време, со што се надминува долгогодишниот недостиг од соодветен кадар;

Согласно годишната Програма за обуки на Дирекцијата, реализирани се основни и специјализирани обуки за заштита и спасување во над 50 субјекти. Обучени се 1868 припадници на просторните сили за заштита и спасување;

Директорот Џафероски иницираше спроведување на набавки на униформи и опрема, и тоа:

* 200 нови работни униформи за припадниците на постојаниот состав на ДЗС, 30 униформи за тимовите за брз одговор, 75 чифта неопренски чизми и 100 чифта гумени чизми до колк за спасување од поплави, како и 230 чифта работни чизми со повишена сара. Опремата и униформите се набавувани според највисоките европски стандарди;
* Набавена е и друга опрема, како што се ротациони светла, бренери за греење на шатори, 5 хидраулични алати за технички интервенции, 5 комплети со воздушни перничиња за кревање товар при спасување од урнатини, продолжни кабли, 1 вилушкар и др.

Дирекцијата за заштита и спасување од 1 декември започна кампања за „Намалување на заканите од поплави“, која ќе трае до месец април  следната година. Истата е поддржана од Град Скопје, од скопските, како и општините низ цела Македонија.
Целта на оваа кампања е да ја запознае македонската јавност како да се заштити во случај на оваа непогода. Таа опфаќа и едуцирање на јавноста и запознавање со заканите од поплава преку директни средби со граѓаните и делење флаери на штанд во централното градско подрачје и во општините.

Дирекцијата за заштита и спасување континуирано води и кампања за заштита од сите несреќи, работејќи со најранливата категорија - децата во основните училишта, преку спроведување едукација, информирање и подигнување на свеста за заштита и спасување, преку подготвени презентации за нивна возраст и прикажување неколку документарни филмови со совети како треба, односно како не треба да се однесуваме во услови на одредена катастрофа.

Низ целата година, Одделението за односи со јавност врши ажурирање на веб-страната и на социјалните мрежи, редовно ги објавува тековните активности, проекти, обуки и семинари кои се спроведени и посетени од вработените на ДЗС.